Diari Oficial de la Generalitat Valenciana


Sumari del DOGV 6057, del 15-07-2009 (2009/8295)

Notificació de la resolució del recurs d'alçada, referència interna R-196/2009 al Sr. Fco. Javier Gil Santa Fe i al Sr. Francisco Vallet Ferrer, ambdós interessats en el procediment sancionador que dóna lloc a aquesta notificació.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8295


Data del document
:   02-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-196/2009 al Sr. Fco. Javier Gil Santa Fe i al Sr. Francisco Vallet Ferrer, ambdós interessats en el procediment sancionador que dóna lloc a aquesta notificació. [2009/8295]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica al Sr. Fco. Javier Gil Santa Fe i al Sr. Francisco Vallet Ferrer, dels quals s'ignora el domicili actual, la resolució del recurs d'alçada amb el número de referència interna R-196/09.  
València, 2 de juliol de 2009. - La directora general d'Habitatge i Projectes Urbans: M. Jesús Rodríguez Ortiz  
"RESOLUCIÓ  
Examinat el recurs d'alçada formulat per Compañía Levantina de Edificación y Obras Públicas, SA (CLEOP, SA), contra la resolució del Servei Territorial d'Habitatge i Projectes Urbans de Castelló, relativa a l'expedient núm.: F-20/05.  
Antecedents de fet  
Primer. En data 24 de juny de 2005 i en data 10 de maig de 2006 van interposar denúncies, respectivament, la Comunitat de Propietaris de l'edifici de protecció oficial siti a Castelló, carrer d'Honori García, 43; Vicent Sos Baynat, 31, i Botànic Cabanillas, 52, i el Sr. José E. Juliá Bolívar, sobre determinats vicis de construcció existents en l'edifici emparat per l'expedient de construcció núm. 12/1G/0010/2001, amb qualificació definitiva de data 20 d'octubre de 2004.   
Segon. Mitjançant un acord de data 4 d'abril de 2007 es va incoar expedient sancionador; en aquest acord s'imputava als expedientats la comissió d'una falta molt greu, prevista i penada, en els articles 69.12 i 71 de la Llei 8/2004, de 20 d'octubre, de la Generalitat, de l'habitatge de la Comunitat Valenciana, basant-se en els fets següents:  
1. Fissures a les parets exteriors de l'edifici, al costat de la junta de dilatació i en punts de contacte entre fàbriques de rajola ceràmica i elements estructurals de formigó.  
2. Humitats en punts de baixants i en buits de ventilació del garatge.  
3. El traster núm. 3 té un escantell al mur de formigó per on entra l'aigua.  
4. La separació entre els dos terrats comunitaris (transitable i no transitable) mitjançant rajola ceràmica arrebossada, i l'ancoratge de l'escala metàl·lica, no garanteixen el que exigeix la norma NBE QB 90.  
Tercer. Amb data 8 d'abril, l'òrgan instructor va dictar proposta de resolució en què es proposava imposar als expedientats, com a autors d'una falta molt greu, tipificada en l'article 69.12 de la Llei 8/2004, de 20 d'octubre, de la Generalitat, de l'habitatge de la Comunitat Valenciana, una sanció econòmica a cadascun d'ells de 3.001 euros i obligar els expedientats que en el termini d'un mes des que la resolució siga ferma a esmenar definitivament les deficiències existents relatives a les humitats en trasters i filtracions al garatge.  
Quart. Dins del termini establit, van presentar al·legacions, en les quals feien constar, entre altres extrems, la caducitat de l'expedient. Comprovat l'expedient, el cap del Servei Territorial d'Habitatge i Projectes Urbans de Castelló, en data 7 d'agost de 2008 dicta una resolució declarant la caducitat del procediment sancionador, deixant sense efecte la sanció econòmica proposada, deixant únicament el pronunciament de la proposta de resolució respecte a la reparació dels vicis o defectes existents en l'edificació, a càrrec del promotor, deslligat del procediment sancionador, com a efecte derivat de l'incompliment dels deures que assumeixen els que són parts (Adminstració i promotor), en la relació juridicoadministrativa nascuda davant de l'objecte i a fi de promoure una edificació subjecta al règim d'habitatges de protecció oficial, sense perjudici de les accions de repetició que al promotor puguen correspondre, si és el cas. L'article 111, paràgraf segon del Reglament d'habitatges de protecció oficial, assenyala que "si en el transcurs de cinc anys, des de la qualificació definitiva, es manifesten vicis o defectes de la construcció que facen necessàries obres de reparació, pot imposar-se'n l'execució al promotor o realitzar-les a costa d'aquest". Hi ha, per tant, la responsabilitat objectiva del promotor.  
Cinqué. En data 22 de setembre de 2008 la Compañía Levantina de Edificación y Obras Públicas SA (CLEOP, SA)presenta recurs d'alçada, en no estar d'acord amb la resolució esmentada.  
Fonaments de Dret  
I. És òrgan competent per a resoldre aquest recurs la directora general d'Habitatge i Projectes Urbans, d'acord amb el que estableixen l'article 114 de la Llei 30/92, de règim jurídic de les administracions públiques i del procediment administratiu comú; l'article 11 i 12 del Decret 131/2007, de 27 de juliol del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, i article 4 del Decret 75/2007, de 18 de maig, del Consell, pel qual s'aprova el Reglament de protecció pública a l'habitatge.  
II. El que disposen els articles 107; 110; 114 i 115, de la LRJAP i PAC, quant a l'admissió i tramitació del recurs d'alçada.  
III. L'obligació reparadora continguda en l'article 111 del Reglament d'habitatges de protecció oficial, aprovat per Decret 2114/1968, de 24 de juliol, estableix una responsabilitat directa i objectiva del promotor perquè repare els vicis o defectes de construcció, que es manifesten en el transcurs de cinc anys, des de la qualificació definitiva.  
IV. El que s'ha exposat en el punt anterior està emparat en la jurisprudència del Tribunal Suprem, 19 de desembre de 2005, per exemple, o en la recaiguda en el recurs 229/2003, que assenyala: "sobre el tema controvertit en el recurs, és reiterada la doctrina jurisprudencial que proclama el criteri que no pot exigir-se responsabilitat a la promotora sense acreditar la seua culpabilitat en la infracció... però no quant a l'obligació de reparar els defectes observats, perquè al respecte l'article 111 del Reglament d'habitatges de protecció oficial permet exigir-ho al promotor... aquesta obligació deriva de la situació de subjecció especial en què es troba el promotor amb l'administració... i l'administració pot exigir-li... l'execució de les obres de reparació necessàries.  
V. En un cas exactament coincident amb el que ens ocupa, la Sentència del Tribunal Superior de Justícia de Catalunya, de data 5 de juliol de 2004, Secció 3ª, assenyala que "la caducitat del procediment sancionador priva d'eficàcia la íntegra resolució sancionadora. La qual cosa no implica que l'obligació de reparar, també establida en l'article 111 del Reglament, haja prescrit"... "Per consegüent, la pretensió anul·lativa de l'actora només pot prosperar en part, per quan l'anul·lació de la resolució sancionadora per caducitat del procediment sancionador i la declaració de prescripció de la infracció, no implica la prescripció de l'obligació de reparar els vicis o defectes de la construcció denunciats".  
Per tot el que s'ha exposat,  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per Compañia Levantina de Edificación y Obras Públicas SA (CLEOP, SA), contra la resolució del Servei Territorial d'Habitatge i Projectes Urbans de Castelló, de data 7 d'agost de 2008, confirmant en conseqüència la resolució.  
Contra aquesta resolució, que posa fi a la via administrativa, es pot interposar recurs contenciós administratiu davant del jutjat contenciós administratiu de Castelló en el termini de dos mesos, comptadors des de l'endemà a la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 26 de maig de 2009. - La directora general d'Habitatge i Projectes Urbans: M. Jesús Rodríguez Ortiz."